Burjassot reubicarà els contenidors que estiguen pròxims a les carpes i als monuments fallers
2025-07-24

Pròximament, els carrers de Burjassot s’ompliran de les tradicionals carpes falleres i dels monuments fallers, repartits per tot el municipi. Com succeeix en totes les localitats, les Falles arriben al municipi i, amb elles, la festa per antonomàsia de tots els valencians.

Amb motiu des les festes, des de la regidoria de Serveis Municipals de l’Ajuntament de Burjassot, dirigida per Manuel Pérez Menero, s’ha informat que es procedirà a desplaçar els contenidors, la ubicació dels quals es veu afectada per la plantà dels monuments o pel muntatge de les carpes.

Des de la regidoria es recorda a les veïnes i els veïns que el desplaçament dels contenidors es realitzarà als mateixos espais on van ser dipositats en anys anteriors, pensant a facilitar així la retirada dels residus de les llars. Aquests desplaçaments es realitzaran als punts més pròxims en els quals no es vegen afectats pels muntatges fallers.

Una vegada finalitzades les festes falleres, els contenidors tornaran a la seua ubicació habitual.